《诗欲学陆放翁赋此见志》
明代·张弼

酒杯不及陶彭泽，诗法将随陆放翁。南宋偏安翁不幸，圣明全盛我遭逢。

平生同是乙巳岁，立命独嫌磨蝎宫。自儗自痴还自笑，茅檐燕雀逐高鸿。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。